ועדת הכספים, כנסת 23, פרוטוקול מספר 244, 2021-03-08 10:45

משה גפני: אנחנו עוברים לסעיף הבא בסדר-היום: תקציב ועדת הבחירות המרכזית לכנסת ה-24 ולשנת 2021.

משה גפני: הבמה לרשותך.

אורלי עדס: אפשר להתחיל להציג?

אורלי עדס: מונחת בפניכם הצעת התקציב של הוועדה למהלך הבחירות לכנסת ה-24 ולמהלך שנת 2021.

אורלי עדס: הייחוד של התקציב הזה, אם אנחנו מדברים בדרך כלל על תקציב בחירות, הוא תקציב שיש בו המון מרכיבים של חוסר ודאות מלכתחילה מכיוון שאנחנו לא סוג של משרד רגיל שיש בו עובדים שידועים מראש, משרדים שידועים מראש, הפרויקטים – לא כולם ידועים מראש, ויש דברים שמתפתחים תוך כדי תנועה.

אורלי עדס: הפעם הזו מרכיב חוסר הוודאות הפך למשהו מאוד מאוד משמעותי בעת הכנת התקציב, ולכן מצאנו את עצמנו מגיעים רק עתה, מכיוון שהנתונים הבסיסיים היו לגמרי חסרי ודאות, בהם, בין היתר למשל – אנחנו 16 ימים לפני הבחירות ועדיין יש חוסר ודאות לגבי מספר החולים שיהיו, מספר המבודדים שיהיו.

אורלי עדס: כל הנתונים האלה משפיעים באופן ישיר על התקציב משום שמהם אנחנו גוזרים את מפת הקלפיות המיוחדות שתיכף אני אספר עליהן.

אורלי עדס: כל התוכניות שלנו מתגבשות תוך כדי תנועה.

אורלי עדס: כך למשל רק בשבועיים האחרונים התגבשה תוכנית להסעת כל החולים המאומתים שמחלימים בביתם.

אורלי עדס: ועדת הבחירות תסיע את כל החולים באופן אישי לקלפי המיוחדת, הייעודית, להצבעה, תמתין שהבוחר יסיים את ההצבעה, ותחזיר אותו לביתו.

אורלי עדס: הסיבה לכך היא חשש להדבקה ופגיעה בבריאות הציבור, ולכן בהמלצת משרד הבריאות, על מנת למנוע כל חיכוך עם הציבור ואפשרות שאותו חולה ייסע בתחבורה הציבורית או אפילו ילך ברגל ויעבור דרך מקומות ציבוריים וחלילה, יסכן אחרים, אנחנו עושים את זה.

אורלי עדס: זה פרויקט, לדוגמה, שמוערך בכ-20 מיליון שקל.

אורלי עדס: כל פרויקט שהתפתח לאורך כל הדרך, היו לו משמעויות מאוד כבדות לתקציב.

אורלי עדס: הקו המנחה שקבענו למערכת הבחירות הזו הוא שנקיים את מערכת הבחירות באופן תקין וראוי לפי כל ערכי היסוד של השיטה, תוך כדי מתן אפשרות לכל בעל זכות בחירה לבחור, וכל זה לצד הבטחת בריאות הציבור.

אורלי עדס: ליישום הקו המנחה הזה קיבצנו מקבץ של פעולות.

אורלי עדס: שוב, כמובן שלכל פעולה כזו יש משמעות תקציבית אדירה, כי תמיד אנחנו מדברים בהיקף מאוד מאוד גדול של קלפיות.

אורלי עדס: בין הפעולות שננקוט במערכת הבחירות הזו: אספקת כל אמצעי המיגון לקלפיות, כולל מסיכות, חומרי חיטוי, מגבונים, מחיצות בין הבוחרים לבין חברי ועדת הקלפי, ציוד מיגון יותר מחמיר בקלפיות קורונה.

אורלי עדס: אנחנו נספק אמצעים לסימון תורים בקלפיות לשמירת מרחק, פרגודים נוספים.

אורלי עדס: אנחנו נמנה מזכירים כפולים בכל ועדת קלפי.

אורלי עדס: ימונו גם סדרנים לכל אחת - - -

אוסאמה סעדי: יהיו שני מזכירים בכל קלפי?

אורלי עדס: אנחנו מקווים, אם נצליח לגייס את כל כמות כוח האדם.

אורלי עדס: זה לא קשור לדיון, אבל הפתעה גדולה – כל כך הרבה מובטלים לא כל כך רוצים לבוא ולעבוד.

אורלי עדס: לצערי הרב, אנחנו במצוקה.

מיקי לוי: זה בהמשך לדיון שהיה לפני.

ינון אזולאי: אבל זה לא אמור להפריע להם.

מיקי לוי: בטח שזה לא אמור להפריע להם, אבל הם מקבלים - - -

משה גפני: רגע, לא שכולם ידברו ביחד.

אוסאמה סעדי: זה לא מפריע, נכון?

אוסאמה סעדי: זה לא מפריע.

מיקי לוי: אורלי לא מסוגלת לגייס אנשים ליום הבחירות כשהשכר הוא מדהים, למה?

מיקי לוי: כי הממשלה משלמת להם 70% בלי לעבוד.

ינון אזולאי: אבל זה לא קשור, הם יכולים, זה לא פוגע.

אורלי עדס: זה לא אמור לפגוע בחל"ת.

מיקי לוי: נכון.

מיקי לוי: נכון.

מיקי לוי: הוא מעדיף לשבת בבית ולקבל מהעבודה - - -

ינון אזולאי: אבל זה לא פוגע.

מיקי לוי: בוודאי.

ינון אזולאי: זה לא פוגע לו, לא.

מיקי לוי: בוודאי שלא.

ינון אזולאי: נכון שגם אדם שעובד יכול לקחת באותו יום ולעבוד בזה, וגם מי שבחל"ת?

אורלי עדס: הם מקבלים גם את החל"ת וגם את השכר.

אוסאמה סעדי: מנכים לו 25%.

משה גפני: בבקשה, אורלי, הלאה.

אורלי עדס: מלבד זאת, כמובן שהפחתנו את מספר הבוחרים הרשומים בקלפיות.

אורלי עדס: אם בעבר היו עד 800 רשומים בכל קלפי, הפחתנו את זה עד 650.

אורלי עדס: כתוצאה מהמהלך הזה נוספו 1,100 קלפיות.

אורלי עדס: רק כדי לסבר את האוזן, עלות קלפי רגילה במערכת בחירות רגילה ללא כל התוספות של קורונה, היא למעלה מ-22,000 או 23,000 שקל.

אורלי עדס: אם לוקחים את 1,100 הקלפיות הללו, כבר יש לכם תוספת משמעותית.

אורלי עדס: מלבד זאת, אנחנו מוסיפים קלפיות ייעודיות לחולי קורונה, קלפיות נפרדות למבודדים, קלפיות במחלקות קורונה, קלפיות שהיו אמורות להיות במלוניות, שאני מבינה שהן נסגרות היום, אבל אם הן ייפתחו יהיו גם שם, וקלפיות בבתי אבות, דיור מוגן ומקבצי דיור על מנת להגן על אוכלוסיית הגיל השלישי.

אורלי עדס: כתוצאה מכל המהלכים הללו כמות הקלפיות גדלה בלמעלה מ-35%, שזה נתון דרמטי ומשמעותי לתקציב.

אורלי עדס: תוספת כזו של קלפיות – אם עושים חישוב גס – היא בערך 75 מיליון שקל.

אורלי עדס: זה מסביר חלק מהגידול בתקציב.

אורלי עדס: כפי שאמרתי, עדיין אין לנו את המספרים הסופיים של הקלפיות שיהיו, כשאנחנו 15 ימים לפני יום הבחירות, ועדיין לא כל הפרויקטים שעל הפרק כנראה יסתכמו.

אורלי עדס: בנוסף לזה, מי שנמצא כאן בכנסת בימים האחרונים רואה את כל ההכנות למבצע ספירת הקולות של המעטפות הכפולות.

אורלי עדס: כתוצאה מכל המהלכים הללו מספר המעטפות הכפולות צפוי להכפיל את עצמו כמעט.

אורלי עדס: אם הוא היה בפעם האחרונה כ-330,000, הוא צפוי לעלות ל-550,000 עד 600,000.

אורלי עדס: אתם רואים כאן את כל ההכנות.

אוסאמה סעדי: אנחנו רואים שהשתלטתם על הכנסת.

אוסאמה סעדי: זאת אומרת שאין לנו תוצאות ביום הבחירות.

אוסאמה סעדי: גפני, זה חשוב מאוד, זאת אומרת שאין תוצאות בליל הבחירות.

אוסאמה סעדי: יש לך 600,000 מעטפות כפולות, כמה מנדטים זה?

אוסאמה סעדי: זה בערך 15 מנדטים.

מיקי לוי: אין לה ברירה.

מיקי לוי: זה ייקח לה שלושה ימים אחר כך.

אורלי עדס: הלוואי שהיו שלושה ימים, יש את ערב פסח.

משה גפני: יש לי בקשה אליך.

משה גפני: ידיי נקיות בעניין הזה, אין לי עניין פוליטי לכאן או לכאן.

משה גפני: אני רוצה שהבחירות יהיו טובות ומסודרות, ואני משבח את העבודה שלך כמנכ"לית ועדת הבחירות ואת מה שעושים.

משה גפני: יש פה כמה בעיות שחלקן היו גם בפעם הקודמת.

משה גפני: אנחנו מדברים על תקופה של שנתיים שבה יש ארבע מערכות בחירות.

משה גפני: אנחנו נמצאים במערכת הבחירות הרביעית.

משה גפני: מה שהיה צריך להיות אילולא הקורונה, היה צריך להביא את הביצוע של התקציב בבחירות הקודמות.

משה גפני: זה היה לא מכבר, זה לא משהו - - -

אורלי עדס: זה מופיע כאן.

משה גפני: תקשיבי לשאלה שלי בבקשה כדי שגם אני אהיה שלם עם עצמי, ונחליט מה אנחנו עושים.

משה גפני: היה צריך להביא את תקציב הבחירות הקודם ולהוסיף קצת, כמה שצריך להוסיף, ובזה פחות או יותר לגמור את העניין הרגיל.

משה גפני: אנחנו בפעם הקודמת אמרנו שהשוטף לא צריך להיות בתוך העניין.

משה גפני: אני לא יודע למה צריך כל כך הרבה קבועים נוספים וחדשים.

משה גפני: זהו.

משה גפני: אחרי זה יש את הקורונה.

משה גפני: הקורונה מעלה את התקציב ביותר מפי 2.

משה גפני: זאת אומרת, תמונת המצב היא שאנחנו נמצאים במצב כלכלי קשה – אנחנו, הכוונה הציבור – והנה, הפוליטיקאים מאשרים תקציב שהוא תקציב ענק, הוא תקציב שלא היה כדוגמתו במערכות הבחירות הקודמות.

משה גפני: א', הנושא של הקורונה – למה צריך כל כך הרבה?

משה גפני: למה אי אפשר להסתפק בפחות?

משה גפני: אבל לקורונה יש הצדקה כללית.

משה גפני: אבל למה בשוטף?

משה גפני: למה לא מעלים את מה שהיה בפעם הקודמת ואומרים: אנחנו ניתן יותר כסף בגלל שהייתה העלאה של – לא יודע מה.

משה גפני: למה צריך עובדים קבועים נוספים, עכשיו, כשהמצב הוא כל כך קשה?

משה גפני: תשאירי את זה לזמן אחר.

משה גפני: זו השאלה שאני שאלתי.

מיקי לוי: אילולא מדובר בארבעה רבעים – אחרי כל המיליונים שאנחנו מוציאים, ארבעה רבעים זה שתי משרות.

מיקי לוי: אני לא הייתי מדבר על זה.

משה גפני: מיקי, אין מישהו אחר במערכת הזאת שמפקח על התקציב של ועדת הבחירות, רק אנחנו.

אורלי עדס: אני מוכרחה לחלוק על זה.

מיקי לוי: נכון, אבל ארבעה רבעים.

מיקי לוי: ארבעה רבעים.

משה גפני: מה זה ארבעה רבעים?

מיקי לוי: אלו שתי משרות בסך הכול.

מיקי לוי: ארבעה רבעים היא מבקשת.

אורלי עדס: אדוני היושב-ראש, אני מוכרחה לחלוק על זה שאומרים שאנחנו לא מבוקרים.

אורלי עדס: קודם כל, יש לנו ביקורת חיצונית של רואה חשבון חיצוני.

משה גפני: לא על זה דיברתי.

אורלי עדס: דבר שני, יש ביקורת של מבקר המדינה.

משה גפני: לא על זה דיברתי, אורלי, זה לא מעניין אותי.

משה גפני: זה מעניין, אבל לא על זה דיברתי.

משה גפני: כשאנחנו מביאים אישור של תקציב, מי שמפקח על זה הוא משרד האוצר וכולי.

משה גפני: אנחנו התחנה האחרונה של מה עבר בממשלה וכולי.

משה גפני: המקום היחיד ששם אנחנו לא צריכים לאשר תקציב, אבל הוא חייב לבוא לדווח על התקציב זה בנק ישראל.

משה גפני: אנחנו צריכים לאשר תקציב של מבקר המדינה, אנחנו צריכים לאשר את תקציב הכנסת.

שלומית ארליך: הכנסת, בנק ישראל וועדת הבחירות.

משה גפני: אנחנו צריכים לאשר את זה.

משה גפני: אנחנו התחנה האחרונה.

משה גפני: במקרה הזה, אנחנו גם התחנה היחידה.

משה גפני: אני לא מדבר על רואה חשבון.

משה גפני: אני סומך עליך שאת עושה את עבודתך יחד עם האנשים שעובדים שם.

משה גפני: אני שואל אם זה הזמן, בשעה שיש כזה גידול, להוסיף את התקציבים האלה?

משה גפני: בבקשה.

שלומית ארליך: אורלי, אולי נתייחס למה שהיה בפעם הקודמת.

שלומית ארליך: לפני כשנה בערך הגעתם לבקש שנאשר את התקציב הקודם.

שלומית ארליך: אז הבקשה הייתה על 402 מיליון שקלים שהורכבו מ-335 מיליון שקלים, שזה היה התקציב שאושר לבחירות לכנסת ה-22, ועוד תוספת של 66 מיליון שקלים, שזו התוספת שביקשתם לכנסת ה-23.

שלומית ארליך: אז, כפי שאמר חבר הכנסת גפני, ביקשנו לעשות הפרדה בין השוטף לבין התקציב שנועד לבחירות.

שלומית ארליך: הוועדה החליטה בסופו של דבר לאשר 392 מיליון שקלים מתוך ה-402.

שלומית ארליך: זאת אומרת, עשרה מיליון שקלים פחות שיועדו לתקציב אוגוסט עד דצמבר בשוטף.

שלומית ארליך: השאירו לכם את האפשרות לחזור חזרה לוועדה ולבקש שנאשר את תוספת עשרה מיליון השקלים האלה.

שלומית ארליך: ממה שאנחנו רואים בנתונים, הביצוע בפועל של התקציב עמד על 396 מיליון שקלים ולא חזרתם לבקש עשרה מיליון שקלים.

שלומית ארליך: אם את יכולה להתייחס בדברים.

אורלי עדס: אני אשתדל להתייחס לכל הדברים שנאמרו, רק תרשו להתייחס.

אורלי עדס: תרשו לי להתייחס לכל הדברים שנאמרו.

אורלי עדס: מה שלא אמרתי זה לגבי הליך האישור של הוועדה.

אורלי עדס: זה לא שהצוות המקצועי מכין הצעת תקציב ומביא אותה לוועדת התקציב.

אורלי עדס: התקציב הזה עבר הליך אישור של נציגי כל סיעות הבית במסגרת ועדת הבחירות המרכזית.

אורלי עדס: לוועדת הבחירות המרכזית יש, כמו בכנסת, מוסדות: ועדת משנה לכספים, נשיאות, ומליאה.

אורלי עדס: התקציב הזה עבר דיון בוועדת הכספים עם הנשיאות, ולאחר מכן, מליאת הוועדה, 35 חברים נציגי כל סיעות הבית, שאישרו ודנו פרט-פרט בכל סעיף שמוגש בפניכם.

אורלי עדס: זאת אומרת, זה לא משהו שלא עבר תהליך.

אורלי עדס: לעניין השאלה מדוע צריך עובדים.

אורלי עדס: לגבי התקציב – בסך הכול התקציב כאן עומד על 694 מיליון שקלים, כאשר 237 מיליון שקלים מהתוספת הם להוצאות הקורונה, ויש בפניכם פירוט.

אורלי עדס: אני מוכנה לפרט בפניכם את כל ההוצאות הגדולות, למה הקורונה העלתה כל כך הרבה, נתתי רק דוגמאות.

אורלי עדס: אני מיד אזכיר גם פרויקטים נוספים כי ועדת הבחירות פועלת בכל הגזרות ולא רק בגזרת הקורונה – אם זה בטוהר הבחירות, במישור הסייבר.

אורלי עדס: אנחנו לא מפקירים גזרות אחרות כשיש קורונה.

אורלי עדס: אני אתייחס גם לזה.

אורלי עדס: יתר הפער נובע מתהליכי עבודה של ועדת הבחירות ומתוספת בגידול טבעי שיש בקלפיות ללא קשר לתוספת הקלפיות הרגילה.

אורלי עדס: לשאלתך לעניין הצוות הקבוע, אני יכולה לומר לזכותנו שאילולא היה צוות קבוע בהרכב הזה לוועדת הבחירות בשנים האחרונות, כנראה שוועדת הבחירות לא הייתה יכולה לעשות ארבע מערכות בחירות ברצף, ובוודאי שלא עם האתגרים הקיימים.

אורלי עדס: ועדת הבחירות נמצאת היום, מאז השינוי שחל בתהליך - - -

משה גפני: אבל אישרנו לכם צוות קבוע בפעם הקודמת גם, עכשיו אתם רוצים תוספת.

אורלי עדס: מה שאישרתם לנו – אני אתן דוגמה.

אורלי עדס: לוועדת הבחירות היה בתקן - - -

משה גפני: לא דוגמה, תגידי מה צריך.

אורלי עדס: אני אתן דוגמה מה אישרתם בפעם הקודמת.

אורלי עדס: היה לנו רק עובד וחצי באגף המחשוב.

אורלי עדס: עיקר העבודה היום בתהליכי בחירות זה מחשוב-מחשוב-מחשוב.

אורלי עדס: לא מחשוב תהליך ההצבעה, אלא מחשוב תהליך העבודה של ועדת הבחירות בכלל ההיבטים.

אורלי עדס: אני לא אפרט כאן, אבל אנחנו מפעילים למעלה מ-20 מערכות ממוחשבות שהופעלו רק על ידי בן אדם וחצי.

אורלי עדס: לכן באנו אליכם והתחננו בפעם הקודמת לתוספת תקינה לאגף המחשוב, שגם היום, בתקן הקיים, לא יכול לעמוד בכלל המשימות שמוטלות עליו מכורח תהליכי עבודה שהשתנו לחלוטין.

משה גפני: מה אתם מבקשים עכשיו?

אורלי עדס: אנחנו מבקשים חמישה תקנים כי בסיס - - -

משה גפני: מה זה?

אורלי עדס: אנחנו מבקשים תקן אחד מלא שמיועד לארבעה עובדים, חלוקה לארבעה עובדים – רבע משרה.

אורלי עדס: לבסיס של הבסיס של הוועדה, ראשי אגפים, שחלקם לא עובדים בתקן הקבוע.

אורלי עדס: ראש אגף הצבעות מיוחדות, ראש אגף ביטחון, ראש אגף הסברה ופניות ציבור וממונה על כל גיוס עובדי יום הבחירות, שמדובר בגיוס של 70,000 עובדים.

אורלי עדס: מיד אחרי הבחירות יש לנו תהליכים שלא מסתיימים.

אורלי עדס: הרי ב-23 במרץ מבחינת כולם כמעט מסתיים הליך הבחירות.

אורלי עדס: אצלנו התהליך נמשך עוד חודשים ארוכים רק לסגור את המערכת, כשאין לנו את העובדים הללו, כי הם לא עובדים בצוות הקבוע, ואנחנו מתחילים תהליכים של הפקת לקחים.

אורלי עדס: אז אני משתמשת ביחסים האישיים שלי כדי לבקש מהם להתפנות מהעיסוקים הרגילים שלהם ולבוא להשתתף בתהליכי הפקת הלקחים, ולא להגיע למצב שהם יבואו לתקופת בחירות וייווכחו בתהליכים החדשים שהם לא חלק מהם, והם צריכים לבצע אותם.

אורלי עדס: זה לא הגיוני שהשלד הבסיסי של העובדים לא קיים.

אורלי עדס: זה לא קיים כי בבסיס בסיס, כפי שאתה זוכר אדוני – אתה מכיר אותנו עוד שנים רבות אחורה – הבסיס היה מאוד מאוד קטן, אבל מאז הוועדה עברה כברת דרך מבחינת תפיסת העולם שלה של איך היא מנהלת את מערכת הבחירות, שהיא לא גוף שרק שמבצע את הבחירות על פי הוראות הדין, היא גוף שיוזם ומשנה תהליכים ומביא שיפורים, ומחזק דברים.

אורלי עדס: לכל זה יש משמעות בהיקף כוח אדם, כי מי שעושה את הבחירות זה לא מפעל יצרני.

אורלי עדס: הבחירות נעשות על ידי בני אדם.

אורלי עדס: התקנים הנוספים הם מנהל תחום תוכניות עבודה ונהלים, כפי שקיים בכל גוף שמכבד את עצמו.

אורלי עדס: הכנסנו תהליך של תוכניות עבודה מאוד סדור החל מהשנה.

אורלי עדס: מישהו צריך לנהל את זה.

אורלי עדס: אם רוצים שזה יתנהל כראוי, מישהו צריך לעקוב אחרי זה.

אורלי עדס: יש לנו עשרות רבות של נהלי עבודה, אני חושבת שלמעלה מ-150 נהלי עבודה, שמתקפים אותם כל הזמן כאשר משפרים תהליכים.

אורלי עדס: מישהו צריך לעבוד עליהם.

אורלי עדס: כל אחד מאתנו לוקח על עצמו עוד ועוד, אבל אם אנחנו רוצים להגיע לרמת המקצועיות הנדרשת בכלל ההיבטים, אנחנו צריכים את התקנים הללו.

אורלי עדס: אנחנו צריכים למממן תחום מכרזים בלשכה המשפטית.

אורלי עדס: לפני שהוחלט על הקדמת מועד הבחירות ערכנו תוכנית עבודה בסיסית לשנת 2021 ומצאנו את עצמנו שבשנת 2021 לבדה, אחרי רידודים, אנחנו נידרש, ללא בחירות, למעלה מ-35 מכרזים.

אורלי עדס: מי שמכיר את תקנות חובת המכרזים ואת חוק חובת המכרזים יודע שכל מכרז זה משהו כמו דוקטורט, שיש לו פן משפטי ויש לו פן מקצועי בתחום שלו.

אורלי עדס: אנחנו צריכים כוח אדם בלשכה המשפטית שידע לבצע, אחרת יקרה לנו מה שקרה בשנים קודמות, שנאלצנו לתעדף פרויקטים.

אורלי עדס: כתוצאה מזה אנחנו מגיעים - - -

משה גפני: כמה עובדים יש לכם היום בוועדה?

אורלי עדס: יש לנו 28 תקנים, וב-28 תקנים נדמה לי שאנחנו עם 33 עובדים, שזה מתחלק כי יש לנו עובדים שעובדים חצי משרה.

אורלי עדס: 28 תקנים, זה מה שיש לנו כרגע, ועם התוספת המבוקשת אנחנו נעמוד על 33 תקנים בסך הכול.

ינון אזולאי: קבועים?

ינון אזולאי: מה שאתם רוצים קבועים?

אורלי עדס: כן.

אורלי עדס: לגוף כזה, שאני חושבת שאני לא צריכה להכביר במילים מה אנחנו עשינו בשנתיים האחרונות – ושוב אני אומרת, אילולא הבסיס המוצק הזה, שגם בשבועות המעטים שחלפו בין כל מערכת בחירות, לא עשינו - - -

משה גפני: יש לכם תוספת של 12 עובדים בשנה הזאת.

אורלי עדס: לא, משנה שעברה.

משה גפני: משנה שעברה והשנה, מה שאתם מבקשים.

אורלי עדס: אדוני, אם בבסיס היה חסר באגף מחשוב, כולל עובד וחצי שמתפעל 22 מערכות ממוחשבות, ונדרש לכל כך הרבה פרויקטים בהיקפים עצומים, אם זה נראה סביר, עדיין, אני יכולה להגיד לך שזה לא מספיק.

אורלי עדס: גם שבעת העובדים שהוספנו לאגף המחשוב, זה לא מספיק.

אורלי עדס: מי שמכיר את עולם – חבר הכנסת קרעי הצטרף, והוא סגן יושב-ראש ועדה, והוא בעצמו מכיר כבר חלק מהפרויקטים שנוספו רק השנה בתחום המחשוב, שהם דברים מטורפים.

אורלי עדס: אבל זה רק חלק קטן בתקציב.

משה גפני: אני רק רוצה לדעת.

משה גפני: אני אזרח שנמצא באיזשהו מקום, ואני נמצא במצוקה הכלכלית שכולנו נמצאים בה היום.

משה גפני: כולנו הכוונה לציבור.

משה גפני: הביצוע של התקציב ב-2020 היה 369 מיליון.

משה גפני: זה היה הביצוע.

משה גפני: בלי הקורונה אתם מבקשים בהצעת התקציב גידול ל-457 מיליון.

משה גפני: בלי הקורונה.

אורלי עדס: יש פער של 65 מיליון שקל.

ינון אזולאי: היה 392 והם מבקשים 456.

אורלי עדס: אילו הייתה מתקיימת עכשיו מערכת בחירות רגילה, ללא הקורונה, הפעם לעומת הפעם הקודמת היה 65 מיליון.

משה גפני: ביצוע התקציב של 2020, בחירות 23 – 369 מיליון.

משה גפני: אתם כותבים.

אורלי עדס: אני יכולה להסביר בגדול - - -

משה גפני: שנייה.

משה גפני: אני לא מדבר על הקורונה, הקורונה זה עוד דבר.

אורלי עדס: נכון, על התקציב הרגיל.

משה גפני: בלי הקורונה את מבקשת 457 מיליון.

שלמה קרעי: גם עכשיו הביצוע יהיה נמוך משמעותית.

שלמה קרעי: גם עכשיו לקחנו מרווחי ביטחון, ואני מעריך שהביצוע של התקציב הכולל יהיה נמוך.

משה גפני: יהיה נמוך, אז בואו נעשה את זה עכשיו יותר נמוך.

משה גפני: זה מה שנראה כלפי חוץ לא טוב.

אורלי עדס: רגע, מה שחשוב להבין שבתקציב של בחירות אנחנו חייבים שולי ביטחון.

אורלי עדס: אני הסברתי, אנחנו בכל יום קמים בבוקר, ויש פרויקטים בהיקפים עצומים.

אורלי עדס: אני אתן לכם דוגמה: מתחמי אוהלים שאנחנו הולכים להקים.

אורלי עדס: אנחנו הולכים להקים עכשיו – אין היקף כזה – 500 מתחמי אוהלים בתוך 48 השעות שלפני יום הבחירות.

אורלי עדס: אף גוף לא עשה דבר כזה, אני מקווה, בעזרת ה' ובעזרתנו, שזה יקום ויעמוד ויעבוד כמו שצריך.

אורלי עדס: אם היינו באים אליכם לפני חודש וחצי בערך לבקש – אנחנו הערכנו את זה, כולל היועצת שהבאנו, ב-55 מיליון שקל.

אורלי עדס: עכשיו, אחרי שעשינו הליך מכרזי באמצעות זוכה של החשב הכללי, זה עומד כרגע בהערכה – ואני חושבת שזה יעלה קצת יותר – כ-22-20 מיליון שקל.

אורלי עדס: זאת אומרת, אם הייתי באה לפני חודש, זה היה עוד 30 מיליון שקל.

אורלי עדס: לעומת זאת, אם הייתי באה לפני חודש, לא הייתי יודעת שאני צריכה להסיע 40,000 חולים ביום הבחירות, שזה גם משהו חסר תקדים במדינת ישראל, כי משרד הבריאות בשנה שלמה של קורונה לא הסיע עשרה חולים, ואנחנו מתבקשים להסיע את כל החולים במדינת ישראל ביום הבחירות.

אורלי עדס: לפרויקט כזה יש עלות, גם היא מסתובבת סביב 20 מיליון שקל.

אורלי עדס: זה דבר שלא היה ידוע.

אורלי עדס: מה שאני כן יכולה להבטיח לך אדוני, ולכם, חברי הכנסת, שוועדת הבחירות עושה, כמו תמיד, את מלוא המאמצים לחסוך בעלויות וכל יתרת תקציב שתישאר – נמצאת פה נציגת אגף התקציבים והיא יודעת, כאשר נשארות לנו יתרות תקציב אנחנו עושים הערכות מצב ומחזירים את הכספים האלה במהלך השנה על מנת שייעשה בהם שימוש לטובת תקציב המדינה ולסתימת חורים במקומות אחרים.

אורלי עדס: אנחנו צריכים שולי ביטחון, ואי אפשר שוועדת הבחירות תידרש להגיע לכאן לכל פרויקט שיתווסף - - -

משה גפני: תודה רבה.

משה גפני: ינון.

ינון אזולאי: יש לי מספר שאלות.

ינון אזולאי: קודם כל, לגבי ההיסעים שאתם אמורים לקחת – גם מבודדים או רק חולים?

אורלי עדס: כרגע סגרנו מתווה לגבי הסעת חולים.

אורלי עדס: שוב, כל המתווה הזה נוצר על מנת להבטיח שאותם אנשים לא יעצרו עצירות ביניים בדרך וילכו לשתות כוס קפה, ייפגשו עם חברים, וחלילה, ידביקו.

אורלי עדס: כעת אנחנו גם עובדים על מתווה – אני לא מבטיחה שהוא ייצא לפועל, אנחנו 16 ימים לפני הבחירות – אולי להסעת מבודדים או להשתתפות לפחות בהסעה שלהם.

אורלי עדס: שריינו פה 2.5 מיליון שקל לצורך הזה, זה לא יספיק, אנחנו כבר יודעים, אבל כפי שאמר חבר הכנסת קרעי, אנחנו מניחים שיישארו יתרות לכל מיני סעיפים, ואז נוכל, אם נגיע לזה, לעשות את זה.

ינון אזולאי: איך מגיעים אליכם?

ינון אזולאי: יש לכם מוקד?

אורלי עדס: אנחנו נפרסם את כל הפרטים.

אורלי עדס: החולה יידרש להתקשר למספר מסוים, לתאם עם החברה את מועד ההסעה.

אורלי עדס: כל מי שיוכל לנסוע אלו החולים שיהיו בעשרת הימים האחרונים, והם יתאמו שעת הסעה.

אורלי עדס: יהיו שעות להסעה.

ינון אזולאי: אתם מאורגנים גם לאותו היום?

ינון אזולאי: חולים שבאותו יום מאומתים?

אורלי עדס: כן.

אורלי עדס: כן.

אורלי עדס: אבל זה יהיה עד לשעה מסוימת, עד שעה 16:00 או 15:00 – אנחנו נמצא שעה.

ינון אזולאי: ברור, כדי שתוכלו להתארגן.

ינון אזולאי: מי החברים בקלפי של המבודדים?

אורלי עדס: אמורים להיות שני מזכירים, מפקח טוהר בחירות, סדרן ושלושה חברי מפלגה, נציגי סיעות.

אורלי עדס: לצערי – הנה, אני אומרת כאן ואני אשמח אם שומעים אותנו – אנחנו לא מצליחים לגייס עובדים לקלפיות הללו.

אורלי עדס: אין לנו.

אורלי עדס: יש לנו כרגע רק בסביבות 300 עובדים מתוך בערך 4,000 עובדים שאנחנו צריכים לקלפיות קורונה.

אורלי עדס: ואנחנו נותנים שם את כל האמצעים - - -

ינון אזולאי: הם מקבלים תוספת שכר?

אורלי עדס: לא, אבל יש שעות עבודה מעטות יותר, מ-08:00 עד 20:00 ללא ספירה.

אורלי עדס: הקלפי תהיה ממוגנת לחלוטין, כולל מחיצות, כולל משקפי מגן.

אורלי עדס: אני פניתי לכל ארגוני ההצלה, אני קוראת מכאן למתנדבי מגן דוד אדום, איחוד הצלה, זק"א – פניתי לכולם.

אורלי עדס: איחוד הצלה גייס לנו כמו מאות, הרב אלי ביר נרתם למשימה, גייס את אגף המבצעים.

אורלי עדס: אילולא הוא, אין לנו עובדים.

משה גפני: אלי ביר?

אורלי עדס: אני פניתי אליו.

אורלי עדס: אלי ביר.

אורלי עדס: הוא נרתם והוא גייס את אגף המבצעים ושלח לנו כמה מאות.

אורלי עדס: אנחנו צריכים קרוב ל-4,000 עובדים, ואין.

אורלי עדס: אנחנו במצוקה קשה, כשעוד 16 ימים הבחירות.

אורלי עדס: זה אגב הדברים שנאמרו כאן.

אורלי עדס: תוספות שכר – אנשים אומרים אם לא תכפילו את השכר, אנחנו לא נבוא לעבוד.

אורלי עדס: אותו דבר גם בקלפיות רגילות, עדיין חסרים לנו בערך 6,000 אנשים.

ינון אזולאי: אורלי, עוד שני דברים קטנים.

ינון אזולאי: לגבי הפרסום שלכם – אני מאמין שאתם עושים את זה, אבל אני מבקש שהפרסום במגזר החרדי והערבי יהיה שוויוני, בולט, שיהיה כמו כולם, גם במדיה, גם בעיתונות.

אורלי עדס: חלק מהגידול המשמעותי כאן, שהוספנו למעלה מ-12 מיליון שקלים, אם אתם רואים בתקשורת.

אורלי עדס: יש לנו קמפיין זהה בעברית ובערבית.

אורלי עדס: כל תשדיר שהפקנו בעברית – ותהיה סדרה של תשדירים שמסבירה את כל התהליכים גם בעברית וגם בערבית.

אורלי עדס: יש לנו קמפיין מיוחד למגזר הערבי, כולל יועץ למגזר הערבי ולחרדי, כולל כל המגזרים.

אורלי עדס: זה משהו שלקחנו על עצמנו להחדיר לתודעה בגלל כל הפרטים והצורך בהחדרת כל השינויים.

ינון אזולאי: דבר אחרון, ביקשתם להוסיף עובדים בשוטף.

ינון אזולאי: אני חושב שבמערכת הבחירות שאנחנו נמצאים בה יום-יום, ככה אני קורא לזה – ואנחנו עדיין לא יודעים אם אנחנו מתקרבים לחמישית או לא – יכול להיות שבשלב הזה צריך לאשר את העובדים.

ינון אזולאי: אבל עם זאת, הייתי מבקש ממך, הרי יש נוהל מסודר בנציבות מה צריך – העובדים, מבחינת אנשים עם מוגבלויות, ערבים, חרדים, עולים.

ינון אזולאי: אנחנו מבקשים שלפחות אתם תתנו דוגמה שאחרים לא נתנו.

ינון אזולאי: שאתם תתנו דוגמה שזה יהיה לפי הכללים, לפי האחוזים שנקבעו בחוק.

אורלי עדס: כמה שאתה רואה, יש גם ייצוג נשי, ויש עוד הרבה נשים.

ינון אזולאי: בדיוק, הכול.

ינון אזולאי: הכול.

שלמה קרעי: בסוף הם יבקשו עוד תקנים.

אורלי עדס: יש לנו מגזר חרדי, יש לנו עובדת מוגבלת.

ינון אזולאי: אנחנו מבקשים שהייצוג יהיה הולם כמו שכתוב, לכולם.

אורלי עדס: יש לנו מהמגזר הערבי ובוודאי - - -

ינון אזולאי: זה שיש לנו, זה בסדר, אבל תסתכלו על האחוזים שצריך, גם לאנשים עם מוגבלויות, גם לעולים, גם לחרדים, גם לערבים, ייצוג נשים – הכול.

מיקי לוי: אדוני, אני מציע שנאשר את בקשתה של אורלי.

מיקי לוי: אמרתי שאני מציע שנכבד את בקשתך.

מיקי לוי: הבקשה היא בתחום גבולות ההיגיון.

מיקי לוי: פעם רביעית – המחלקה הזו קורסת עוד מעט.

משה גפני: תודה.

משה גפני: אוסאמה, בבקשה.

משה גפני: לאוצר יש מה להגיד?

משה גפני: מי נמצא מהאוצר?

משה גפני: אחרי חברי הכנסת.

אוסאמה סעדי: אדוני היושב-ראש, אני רק רוצה להדגיש עובדה אחת, שלא צריך לבוא בטרוניות לוועדת הבחירות.

אוסאמה סעדי: צריך לבוא בטרוניה לממשלה.

אוסאמה סעדי: מערכת בחירות רביעית בתוך שנתיים.

אוסאמה סעדי: אין תקדים כזה, אז מה אתה רוצה מוועדת הבחירות?

משה גפני: אני לא רוצה מוועדת הבחירות כלום.

משה גפני: אני היחיד שמפקח על התקציב הזה, שהוא ענק.

משה גפני: זה הכול.

משה גפני: אני שיבחתי, ואני חוזר ומשבח גם עכשיו את ועדת הבחירות ואת מנכ"לית ועדת הבחירות.

משה גפני: אנחנו מכירים לא מהיום, זה הכול, אבל אני רוצה לדעת, אנחנו עומדים מול הציבור עם כל כך הרבה כסף.

אוסאמה סעדי: גם אני מצטרף.

אוסאמה סעדי: לא רק לאורלי, כדרכה, אלא גם לשופט יושב-ראש ועדת הבחירות המרכזית, עוזי פוגלמן, וגם לדין וגם לכל הצוות.

אוסאמה סעדי: תמסרו להם שהם עושים עבודה מעולה.

אוסאמה סעדי: אני רוצה להדגיש שחשוב מאוד בעניין הבידוד והקורונה שתהיה הסברה.

אוסאמה סעדי: דיבר על זה ינון.

אוסאמה סעדי: אני רוצה שתהיה הסברה כי הרבה חוששים לבוא – איפה נצביע?

אוסאמה סעדי: אתם צריכים להסביר את זה טוב מאוד בכל השפות, במיוחד בשבילנו בחברה הערבית.

אורלי עדס: אני שלחתי לך את סרטוני ההסברה אפילו בערבית, אפילו לא התייחסת.

שלמה קרעי: אדוני היושב-ראש, קודם כל אני רוצה לומר, אתה אומר שאתה המפקח היחיד, אז תדע - - -

משה גפני: לא אני, הוועדה.

שלמה קרעי: תדע שלפני שזה הגיע לוועדה, אנחנו ישבנו לפני.

משה גפני: כן, היא אמרה את זה.

משה גפני: אורלי אמרה את זה.

שלמה קרעי: גם לפני ישיבת הנשיאות.

שלמה קרעי: התקציב היה צריך להגיע אליך 713 מיליון שקל, ובישיבות שקיימנו הורדנו את זה ל-695 מיליון, כבר קיצוץ מסוים.

משה גפני: גם פה אני רוצה להוריד מהרזרבה.

שלמה קרעי: נכון.

שלמה קרעי: לפי הערכה שלי אחרי הישיבות שהיו לנו, אני חושב שהביצוע יגיע בסופו של דבר ל-620 או 630 מיליון.

אורלי עדס: לא בטוח.

שלמה קרעי: לא בטוח, זאת ההערכה שלי.

שלמה קרעי: כרואה חשבון מבקר אני גם יודע לקרוא מספרים.

שלמה קרעי: לקחנו שם עודף של קלפיות בגלל הקורונה, שלא ידענו כמה יהיו, אז הערכנו כ-4,200 קלפיות מיוחדות, כשבפועל יהיו קרוב ל-3,000 תכפיל.

משה גפני: אני חושב כמוך.

שלמה קרעי: אלה העובדות.

שלמה קרעי: בפועל יהיו קרוב ל-3,000 ולא 4,200, אז כבר כל קלפי – תעריך אותה בכ-25,000 שקל, תכפיל, אלו עשרות מיליונים שהולכים לרדת.

שלמה קרעי: דבר נוסף, לגבי הפער שהזכרת, מה שלא קשור לקורונה.

שלמה קרעי: הפער נוצר ברובו מדרישות שהיו לנו בנוגע לשקיפות ולטוהר הבחירות.

שלמה קרעי: הנושא הזה של מפקח עם מצלמה - - -

משה גפני: אני רציתי לשאול את אורלי, למה צריך בכל קלפי שלושה אנשים – שני מזכירים וממונה על טוהר הבחירות?

משה גפני: שלושה אנשים יישבו בכל קלפי?

משה גפני: זה בסדר?

משה גפני: זה לא הרבה מדי?

אוסאמה סעדי: זו הדרישה של קרעי, לא של ועדת הבחירות.

שלמה קרעי: אדוני יושב-הראש, הדרישה של מפקח טוהר הבחירות בכל קלפי הייתה דרישה שלנו.

שלמה קרעי: לשמחתי, זה עבר בנשיאות.

שלמה קרעי: הנשיאות שיתפה פעולה עם העניין הזה כדי שנוכל לסמוך את ידינו על תוצאות הבחירות, ואם יהיו אי סדרים או בעיות, נוכל לספור מחדש את הפתקים בווידאו.

שלמה קרעי: בכל קלפי יש לך תיעוד מצולם של כל תהליך ספירת הקולות.

אורלי עדס: כמובן, רק במקרה - - -

משה גפני: התיעוד קיים בכל מקרה, השאלה אם צריך - - -

שלמה קרעי: לא, לא קיים.

שלמה קרעי: לא קיים.

משה גפני: האם צריך שלושה אנשים, ששלושה מקבלים משכורת?

שלמה קרעי: אני מסביר.

שלמה קרעי: אני מסביר.

שלמה קרעי: התיעוד לא היה קיים.

שלמה קרעי: עד היום אנחנו בבג"צים, עד היום יש דיונים על קלפיות ועל זיופים שהיו.

שלמה קרעי: אין היום תיעוד של תהליך ספירת הקולות בקלפיות.

שלמה קרעי: אם יש ויכוח, יכול להיות שמישהו זייף – בבחירות האלה בכל קלפי שתהיה לגביה בעיה, אתה יכול לבקש לצפות באותו וידאו ולראות.

אורלי עדס: ברשותך, אדוני היושב-ראש, אני רוצה לומר על החלופה שהייתה.

משה גפני: רגע, חבר הכנסת קרעי באמצע הדיבור.

שלמה קרעי: הנושא של שני המזכירים נועד לשני דברים: בעיקר הקורונה, שנוספו עוד מטלות לכל מזכיר.

שלמה קרעי: יש רישומים של שעות, ויש את הנושא של שמירה על הנחיות הבריאות, אז מזכיר אחד לא מספיק לעמוד בעומס של המטלות.

שלמה קרעי: בנוסף, מזכיר שני גם בשביל עומס המטלות, וגם בעיני, כשיש שני מזכירים וכשאחד יוצא החוצה או לא מגיע או לא מרגיש טוב, יש תמיד את הגיבוי.

שלמה קרעי: זה נותן לנו כיסוי נוסף בנושא של טוהר הבחירות.

משה גפני: תגיד לי, בוועדת הבחירות כשאישרתם את התקציב הזה, שאתה אומר שגם הפחתתם, זו הייתה החלטה פה אחד?

שלמה קרעי: פה אחד, נכון.

שלמה קרעי: החלטה פה אחד.

אורלי עדס: אדוני היושב-ראש, ברשותך, אחת האפשרויות שעלתה בתחילת הדרך כחלופה לתקציב הזה, כאשר דנו בוועדת הקורונה – בוועדת בחירות עשינו ועדת קורונה – כשהתחילו הרחשים על האפשרות להקדמת הבחירות הייתה לחלק את יום הבחירות, לפרוס אותו על פני שלושה ימים כדי להפחית את העומס.

אורלי עדס: ועדת הקורונה.

משה גפני: כן, אני זוכר.

משה גפני: זה לא - - -

שלמה קרעי: ואנחנו התנגדנו לזה.

משה גפני: כן, זה לא לעניין.

אורלי עדס: זו הייתה חלופה שהייתה עולה בערך פי 3 יותר לאוצר המדינה במקרה הטוב.

אורלי עדס: לכן החלופה הזו - - -

שלומית ארליך: זה תוקצב גם בפעם הקודמת.

שלומית ארליך: גם בפעם הקודמת הייתה התייחסות לשני מזכירי קלפי, וגם למצלמות, נכון?

אורלי עדס: אגב, ללא קשר לקורונה.

אורלי עדס: זו החלטה משנת 2015.

אורלי עדס: היא התקבלה בשנת 2015 בנשיאות הוועדה.

אורלי עדס: בגלל שיש כל הזמן תוספת במטלות של המזכיר – המזכיר הוא שומר הסף בקלפי מבחינת ועדת הבחירות.

אורלי עדס: הוא זה שמנהל את כל התהליך, הוא זה שמבצע את כל המטלות שהוועדה רק דורשת ודורשת ומשנה כל הזמן תהליכים, ולכן בגלל עומס המטלות, וכעת עם הקורונה, זה בכלל מקבל משנה תוקף.

אורלי עדס: בבחירות לכנסת ה-23 היו ב-5,100 קלפיות מזכיר כפול.

אורלי עדס: זאת אומרת, זו מגמה שהייתה, ללכת לקראת - - -

משה גפני: עכשיו זה שלושה אנשים.

אורלי עדס: לא, אלו שני מזכירים ומפקח טוהר בחירות.

אורלי עדס: בפעם הקודמת היו 5,000 מפקחים ב-11,000 קלפיות.

אורלי עדס: היו - - - מזכירים כפולים ב-11,000 קלפיות.

משה גפני: הבנתי.

משה גפני: תודה.

משה גפני: בבקשה.

שלמה קרעי: דבר נוסף שהיה חשוב מאוד, שהיינו איתו בבג"ץ ולא הצלחנו לקבל בזמנו את הנושא המלא, סריקת הפרוטוקולים המלאים.

שלמה קרעי: רגע, אורלי.

אורלי עדס: קיבלתם, למעט עמוד אחד.

משה גפני: רגע, אורלי.

משה גפני: עכשיו אנחנו דנים בזה כאילו אנחנו ועדת הבחירות.

שלמה קרעי: מה שהוספנו עכשיו בישיבת נשיאות הוועדה, שבתוך 48 שעות – מה שלא היה פעם – אנחנו נקבל סריקה, כל המפלגות, נציגי המפלגות יקבלו סריקה מלאה של הפרוטוקולים, כולל האירועים החריגים, שזה הדף שלא קיבלנו.

מיקי לוי: אבל מעבר לכך, אין אישור לחברי הקלפי לצלם את הפרוטוקול.

שלמה קרעי: יש אישור.

שלמה קרעי: יש אישור לחברי הקלפי לצלם.

מיקי לוי: בסוף היום.

מיקי לוי: בסוף היום, אחרי הספירה.

אורלי עדס: בסוף היום יש אישור, אחרי שהכול נארז.

אורלי עדס: אחרי שהכול נארז.

איתן גינזבורג: אדוני היושב-ראש, גם אני יושב בנשיאות הוועדה.

איתן גינזבורג: אורלי יודעת כמה אני מקפיד על התקציבים וכמה אני לא שש לאשר עוד תוספות, בטח לא בתקופה הזאת.

איתן גינזבורג: כל מה שמגיע לכאן מגיע לאחר דיונים רבים ואחרי שניסינו – אני חושב שהסיטואציה של הקורונה שינתה הרבה מאוד דברים.

איתן גינזבורג: התוספת של שלושה אנשים, שגם אני נעתי לא בנוח בכל הנוגע לזה, אני לא חושב שזה דבר שצריך לאמץ אותו לכל הבחירות, נראה לי שזה יותר מדי, אבל בסיטואציה המיוחדת שבה אנחנו נמצאים, נראה לי שזה נכון עכשיו לעשות.

איתן גינזבורג: אמירה אחרת, מעבר לסיפור הזה, מכיוון שציינת בפתח הישיבה שאנחנו הגורם הראשון והאחרון לאישור התקציב הזה, מלבד הנשיאות ומליאת ועדת הבחירות, נראה לי שנכון לקיים דיון כזה - - -

אחמד טיבי: לגנוב מושב בוועדה זה בסדר, מנדטים זה לא.

איתן גינזבורג: אי אפשר לעמוד בפני הפנינים של חבר הכנסת טיבי.

אחמד טיבי: אדוני השר, אומנם הקדנציה קצרה - - -

איתן גינזבורג: מי זה השר?

אחמד טיבי: מגיע לו להיות שר.

אחמד טיבי: אם למישהו מגיע, אז לו.

אחמד טיבי: הוא עשה עבודה מצוינת.

איתן גינזבורג: אני מודה לך.

מיקי לוי: לא תמיד.

מיקי לוי: שינה חוקי יסוד.

מיקי לוי: אתה יודע מה זה לשנות חוקי יסוד?

אחמד טיבי: מגיעה לו מילה טובה.

אחמד טיבי: אני יודע מה זה חבר כנסת - - -

משה גפני: אחמד, כשאתה נכנס לוועדה אי אפשר להתעלם ממך, אבל אל תיתן לאחרים להצטרף לזה.

מיקי לוי: שינוי חוקי יסוד למטרת שיתוף פעולה.

איתן גינזבורג: אני חושב שהוועדה צריכה להתכנס בתדירות, ולאו דווקא בסמוך לבחירות, אלא לבדוק את הסיפור הזה בצורה אחרת.

איתן גינזבורג: הבעתי את עמדתי לגבי המנכ"לית, שגם נשיאות ועדת הבחירות לא צריכה להתכנס רק בתקופת בחירות, אלא כוועדה מתמדת בין בחירות – להפיק לקחים, לבנות תקציב בצורה מסודרת ולא לבוא בצוק עתים שבועיים לפני בחירות.

איתן גינזבורג: נראה לי שהנוהל צריך להיות אחר וצריך להתחיל לבנות אותו.

משה גפני: אני מסכים.

משה גפני: תודה רבה.

איתן גינזבורג: אני בעד לאשר את התקציב.

משה גפני: תודה רבה.

משה גפני: אני חושב שצריך להוריד מהרזרבה.

משה גפני: אנחנו עומדים מול הציבור.

משה גפני: בגידול כזה גדול אתה תראה שתהיה ביקורת עצומה.

משה גפני: אנחנו יודעים שבכל מערכת בחירות – אמר את זה גם חבר הכנסת קרעי – הם חוסכים ולא משתמשים בכל התקציב שאנחנו מאשרים.

משה גפני: כשאנחנו צריכים לאשר פה תקציב כזה גדול, אני מבקש שירד מהרזרבה.

איתן גינזבורג: למה צריך להוסיף פה משרות?

משה גפני: רק שנייה.

משה גפני: דקה.

משה גפני: משרד האוצר – שם ותפקיד.

טל ישראלי: טל ישראלי, רפרנטית פנים.

טל ישראלי: מדובר בהגדלה של 17% של התקציב ללא קורונה מהתקציב הקודם.

טל ישראלי: זה בהחלט גידול מאוד משמעותי.

טל ישראלי: ממה שאנחנו מבינים מוועדת הבחירות, הגידול נובע בעיקר מגידול בכוח האדם – גם תוספת של פקחים וגם תוספת של מזכירי קלפי.

טל ישראלי: אנחנו מבקשים לראות את האסמכתאות לזה, את הפרוטוקולים של נשיאות ועדת הבחירות.

טל ישראלי: עד שאנחנו לא נראה את זה ונראה את התאריכים, אנחנו מעמידים התנגדות.

טל ישראלי: דבר נוסף, אנחנו - - -

מיקי לוי: הבנתי שאגף התקציבים תומך – אתם רוצים בחירות או לא?

מיקי לוי: אני לא מבין את זה עכשיו.

אורלי עדס: זו בדיוק הכוונה של ליבת החוק, שהתקציב הוא עצמאי והוא מגיע לכאן - - - לאוצר.

אורלי עדס: בדיוק מהסיבה הזאת.

מיקי לוי: קרעי, זה לא היה מתואם עם האוצר?

טל ישראלי: דבר נוסף שאנחנו רוצים להתייחס אליו זה הנושא של הקצאת - - -

משה גפני: רבותיי, עם כל הכבוד.

משה גפני: בבקשה.

טל ישראלי: תודה.

טל ישראלי: דבר נוסף שאנחנו רוצים להתייחס אליו זה הנושא של הסעת מבודדים, שלהבנתי עולה מחר לדיון.

טל ישראלי: זה נושא שאנחנו מתנגדים לו בכל תוקף.

טל ישראלי: מדובר שמבחינה מהותית אין לו היגיון.

טל ישראלי: מבודדים נוסעים פעמיים לעשות בדיקות במהלך תקופת הבידוד.

טל ישראלי: אין סיבה שהם לא יוכלו ללכת גם - - -

אורלי עדס: תתייעצי עם משרד הבריאות לפני שאת אומרת את זה.

טל ישראלי: התייעצנו גם איתם.

אורלי עדס: אם היית מתייעצת, כנראה לא היית אומרת את זה.

טל ישראלי: מבחינתנו אין שום סיבה שמבודדים יקבלו הסעה שמוקצה לחולי קורונה.

מיקי לוי: אנחנו נצביע עם רביזיה כדי שיהיה לה קל.

מיקי לוי: נמצא פתרון.

איתן גינזבורג: גברתי, על סמך מה?

איתן גינזבורג: אני לא מבין את המקום הזה, שאת - - -

טל ישראלי: מדובר בתקצוב כוללני שצפוי להשתנות בצורה מאוד משמעותית מעכשיו ועד הבחירות.

משה גפני: אורלי, למה לא מוסרים להם את המסמכים?

משה גפני: מה היא אומרת?

אורלי עדס: לא בכדי נקבע סעיף 134 לחוק הבחירות שאומר שתקציב הוועדה נקבע על ידי הוועדה ומובא לאישור הוועדה הנכבדה פה - -

משה גפני: אבל המסמכים.

אורלי עדס: - - ולא באמצעות – סליחה, עם כל הכבוד, היא מייצגת את הממשלה, ולא שיש לי משהו נגד הממשלה, אבל זה הרעיון שעמד מאחורי חקיקת הסעיף הזה.

אורלי עדס: עצמאות הוועדה, ושלא תהיה התערבות בשיקול הדעת.

אורלי עדס: היא רוצה לומר - - -

משה גפני: מסמכים.

משה גפני: מסמכים.

אורלי עדס: המסמכים.

אורלי עדס: כי היא אומרת שהיא רוצה לראות מה היו השיקולים לשני מזכירים בקלפי - - -

משה גפני: לא השיקולים.

אורלי עדס: זה מה שהיא רוצה לראות.

אורלי עדס: היא לא יכולה להתערב, עם כל הכבוד - - -

טל ישראלי: אני רוצה לראות אסמכתאות.

משה גפני: אני הבנתי ושאלתי משהו אחר.

משה גפני: אני הבנתי שהיא אומרת שהמסמכים לא הועברו.

אורלי עדס: למה היא רוצה לראות מסמכים - - -

טל ישראלי: אני רוצה לדעת מתי התקבלה ההחלטה וממתי - - -

דין ליבנה: המסמכים שהיא מבקשת הם הפרוטוקולים של נשיאות הוועדה כדי להטיל ספק - - - של הנשיאות.

איתן גינזבורג: אני ממש מופתע ממה שאת אומרת.

אורלי עדס: אז אולי את רוצה לראות - - - כל ההחלטות - - - ממש חוצפה.

איתן גינזבורג: עד שאני לא רואה אסמכתה, אני לא מאמינה למה שאתם אומרים.

איתן גינזבורג: אתם תגידו לי – משרד האוצר יקבע אם צריך אוטובוס או לא צריך אוטובוס.

איתן גינזבורג: שואלים אתכם שאלה לגבי הכסף, מה עכשיו את בוחנת את הסעיפים אם זה נכון או לא נכון?

איתן גינזבורג: את תקבעי אם צריך אוטובוס או לא צריך אוטובוס?

איתן גינזבורג: לא הבנתי.

טל ישראלי: כמו כל דבר, אנחנו - - - מתי התקבלה ההחלטה.

אורלי עדס: הם גם רצו להתערב בקלפיות למבודדים.

איתן גינזבורג: - - - מתי התקבלה ההחלטה, איזו מן תשובה?

משה גפני: איתן, זה התפקיד שלה, היא באה לשאול שאלות.

איתן גינזבורג: לא, היא לא שואלת שאלות – עד שאני לא רואה אסמכתה, אני לא מאמינה.

משה גפני: אנחנו יכולים לקבל את זה או להתנגד לזה.

משה גפני: אמרה נציגת משרד האוצר עד שאני לא רואה את המסמכים – זה מה שהיא אמרה – אני מביעה התנגדות.

משה גפני: אתה יכול להצביע בעד ובזה נגמר העניין.

אחמד טיבי: - - - שהם יתערבו במפת הקלפיות בוועדת הבחירות - - -

משה גפני: לא, משרד האוצר לא.

אורלי עדס: משרד האוצר, אגף התקציבים, רצה בראשית הדרך להתלוות אלינו לדיונים לקביעת קלפיות המבודדים.

משה גפני: לא את זה שאלתי.

משה גפני: היא מבקשת מסמכים, שאלתי למה אי אפשר לתת לה.

משה גפני: אני לא שאלתי את זה, אני יודע שזה לא – ינון, בבקשה.

משה גפני: בקצרה.

ינון אזולאי: אני מציע שנעשה כמשרד האוצר – הרי גם אנחנו מבקשים תשובות ואומרים לנו בדיון הבא נצביע ונביא.

ינון אזולאי: אז גם אנחנו הפעם נצביע ובדיון הבא, אם יבקשו, אנחנו נשלח להם את הפירוט שהם רוצים, אבל קודם כל נצביע.

ינון אזולאי: נעשה כמו משרד האוצר.

משה גפני: אני מציע להוריד מהרזרבות.

משה גפני: אני אגיד לכם למה, גם לטובתכם וגם לטובתנו.

משה גפני: בסופו של דבר, כל עוד שאני כאן יושב-ראש, אני בכל פעם מאשר את מה שאתם מבקשים, תמיד.

משה גפני: גם בפעם הקודמת אמרתי אני מבקש להוריד מהסכום.

משה גפני: אנחנו נעמוד מול הציבור מחר ואנחנו נגיד שאנחנו לקחנו תקציב – ויש לזה הצדקה, אני לא מתווכח עם ועדת הבחירות המרכזית, אני לא מתווכח עם הנשיאות שאתם ישבתם על זה.

משה גפני: אנחנו מעלים את התקציב מ-392 מיליון ל-694 מיליון, עם הקורונה וכל מה שנלווה לזה.

משה גפני: יגיד אדם רגיל שנמצא במצב כלכלי קשה – אני לא רוצה לתת דוגמאות – להם אין בעיה, הם מחלקים כסף.

משה גפני: יש אפשרות להוריד מהכסף הזה את הרזרבה.

משה גפני: אני מציע שאם יהיה מצב שבו בניגוד למה שהיה בעבר אכן יתברר שצריך את הרזרבה הזאת, אני מאוד שמח, שהם יבואו לכאן.

משה גפני: לא דווקא ערב בחירות, אמרת נכון.

משה גפני: בפעם הקודמת הם לא באו.

משה גפני: הורדנו עשרה מיליון והם לא באו מכיוון שהסתדרו בלי זה במירב הכישרון שלהם.

אורלי עדס: ויודע חבר הכנסת - - -

משה גפני: אם אכן יתברר שצריך את הרזרבה הזאת, הם יבואו לכאן ואני מבטיח שאנחנו מיד נקיים את הישיבה, אנחנו נשמע אותם וכנראה שאפילו נאשר.

משה גפני: יכול להיות שהם בכלל לא יבואו.

משה גפני: לפחות שאנחנו יכולים להגיד שאנחנו הורדנו מהסכום הזה את הרזרבה.

משה גפני: זה מה שאני מציע.

ינון אזולאי: יש בקשה של השופט שאני רואה בסעיף 2, שהוא מבקש להעביר את העודפים משנת 2020 לשנת 2021.

אורלי עדס: זה סעיף קבוע.

אורלי עדס: זה בדיוק כמו הסמכות של מבקר המדינה.

ינון אזולאי: כלומר, לקחת מה-23 מיליון שנשארו לכם בשנה שעברה, שתוכלו להשתמש בזה השנה?

אורלי עדס: לא.

אורלי עדס: הנה, דין יכול להסביר.

אורלי עדס: להעביר את זה בתוך התקציב עצמו מתוכנית לתוכנית עד סוף השנה.

אורלי עדס: אבל זה בהמשך, ואם זה מעל 15%, אנחנו מגיעים לוועדת הכספים.

ינון אזולאי: אז מה זה מ-2020 ל-2021?

ינון אזולאי: עוד פעם בחירות.

משה גפני: נכון.

משה גפני: אם מישהו מתנגד להוריד את הרזרבה - - -

אורלי עדס: חבר הכנסת גפני, אתה רוצה להפחית את כל הרזרבה או לצמצם אותה?

משה גפני: להוריד אותה.

משה גפני: להוריד אותה.

יעל אליהב: אבל אנחנו יודעים שיש כבר סעיף אחד שהוא לא מלא, ההסעים של המבודדים.

מיקי לוי: כמה זה?

מיקי לוי: תעריכי מאחוזי הרזרבה, נדרוש את זה.

אורלי עדס: אנחנו בונים על זה שיישאר לנו אקסטרה מהקלפיות, אבל אולי להפחית את הרזרבה לחצי.

משה גפני: תגידו כמה השוטף וכמה הבחירות, הרי זה חלק-חלק.

אורלי עדס: זה לא קשור.

משה גפני: תורידו את הרזרבה.

משה גפני: אני רוצה שתבואו לפה פעם נוסף.

אורלי עדס: חבר הכנסת גפני, אני חושבת שאחת המטרות של תקציב הוועדה היא שלא נבוא עם פרויקט מסוים, עם שיקולים - - -

משה גפני: לא פרויקט מסוים.

משה גפני: לא פרויקט, אני לא מבקש.

משה גפני: פרויקט מסוים – יש את הנשיאות, יש את ועדת הבחירות, ולכולנו יש שם נציגים.

משה גפני: אין לנו בעיה עם העניין הזה.

משה גפני: אני משוכנע במיליון אחוז – אמר את זה גם קרעי, המציאות הזאת – לי ברור שהתקציב הגדול הזה לא יבוצע ב-100%, זה ברור לי לגמרי.

אורלי עדס: אני לא אתווכח אתך.

אורלי עדס: - - - חבר הכנסת גפני - - -

משה גפני: והיה אם יבוצע, אנחנו לא זרים זה לזה.

שלמה קרעי: אולי נוריד גם את ה-3% של אגף תקציבים וזה יהיה עוד יותר - - -

משה גפני: אגף תקציבים – אתה תעשה איתם חשבון בסעיפים אחרים שמגיעים לכאן.

משה גפני: דווקא בזה?

משה גפני: אני עם משרד האוצר.

משה גפני: אורלי, תסכימי לזה, גם ציבורית זה חשוב.

אורלי עדס: אנחנו - - - של ה-3%.

אורלי עדס: הרזרבה של ה-3%, 120, בסדר.

משה גפני: מי בעד אישור תקציב ועדת הבחירות המרכזית כפי שהובא על ידי אורלי עדס, להוריד את הרזרבה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: תקציב ועדת הבחירות אושר.

משה גפני: שיהיה לכם בהצלחה.

משה גפני: אנחנו הורדנו את הסעיף של - - - ואני מקווה שלא נגיע לזה.

משה גפני: תודה רבה.